CELEX: 62009TJ0192
Language: hu
Date: 2010-12-17 00:00:00
Title: A Törvényszék (nyolcadik tanács) 2010. december 17-i ítélete.#Amen Corner, SA kontra Belső Piaci Harmonizációs Hivatal (védjegyek és formatervezési minták) (OHIM).#Közösségi védjegy - Felszólalási eljárás - A SEVE TROPHY közösségi ábrás védjegy bejelentése - A Seve Ballesteros Trophy és a SEVE TROPHY korábbi közösségi ábrás védjegyek - Viszonylagos kizáró okok - Az áruk és szolgáltatások hasonlóságának hiánya - A 40/94/EK rendelet 8. cikke (1) bekezdésének b) pontja [jelenleg a 207/2009/EK rendelet 8. cikke (1) bekezdésének b) pontja] - A korábbi védjegyek megkülönböztető képessége vagy jóhírneve tisztességtelen kihasználásának, illetve sérelmének hiánya - A 40/94 rendelet 8. cikkének (5) bekezdése [jelenleg a 207/2009 rendelet 8. cikkének (5) bekezdése].#T-192/09. sz. ügy.

A Törvényszék (nyolcadik tanács) 2010. december 17‑i ítélete – Amen Corner kontra OHIM – Comercio Electrónico Ojal (SEVE TROPHY)
      (T‑192/09. sz. ügy)
      „Közösségi védjegy – Felszólalási eljárás – A SEVE TROPHY közösségi ábrás védjegy bejelentése – A korábbi Seve Ballesteros Trophy és SEVE TROPHY közösségi ábrás védjegyek – Viszonylagos kizáró okok – Az áruk és szolgáltatások hasonlóságának hiánya – A 40/94/EK rendelet 8. cikke (1) bekezdésének b) pontja (jelenleg a 207/2009/EK rendelet 8. cikke (1) bekezdésének b) pontja)
         – A korábbi védjegyek megkülönböztető képessége vagy jóhírneve tisztességtelen kihasználásának, illetve sérelmének hiánya – A 40/94 rendelet 8. cikkének (5) bekezdése (jelenleg a 207/2009 rendelet 8. cikkének (5) bekezdése)”
      
      1.                     Közösségi védjegy – Fellebbezési eljárás – A közösségi bírósághoz benyújtott kereset – Keresetlevél – Alaki követelmények
            – A felhozott jogalapok rövid ismertetése – Elfogadhatóság (A Bíróság alapokmánya, 21. cikk; a Törvényszék eljárási szabályzata,
            44. cikk, 1. §, c) pont; 40/94 tanácsi rendelet, 63. cikk) (vö. 29. pont)
      2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 52–59. pont)
      3.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló, jóhírnévvel
            rendelkező korábbi védjegy jogosultja általi felszólalás – A jóhírnévvel rendelkező korábbi védjegy nem hasonló termékekre
            vagy szolgáltatásokra kiterjesztett oltalma (40/94 tanácsi rendelet, 8. cikk, (5) bekezdés) (vö. 66–79. pont)
      Tárgy
      
         
               Az OHIM második fellebbezési tanácsának az Amen Corner, SA és a Comercio Electrónico Ojal, SL közötti felszólalási eljárással
                  kapcsolatban 2009. március 5‑én hozott határozata (R 462/2008‑2. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Comercio Electrónico Ojal, SL.
            
         
               Az érintett közösségi védjegy:
            
            
               A SEVE TROPHY szóelemet tartalmazó ábrás védjegy a 3., 9., 14., 18., 25., 28., 35. és 41. osztályba tartozó áruk és szolgáltatások
                  vonatkozásában (4617213. sz. védjegybejelentés).
               
            
         
               A felszólalási eljárásban hivatkozott védjegy vagy megjelölés jogosultja:
            
            
               Amen Corner, SA.
            
         
               A hivatkozott védjegy vagy megjelölés:
            
            
               Az (1541226. sz., 1980341. sz., 2068682. sz. és 3846235. sz.) SEVE TROPHY és Seve Ballesteros Trophy közösségi ábrás védjegyek
                  a 3., 14., 25., 28., 35. és 41. osztályba tartozó áruk és szolgáltatások vonatkozásában.
               
            
         
               A felszólalási osztály határozata:
            
            
               A felszólalási osztály a közösségi védjegyről szóló, 1993. december 20‑i 40/94/EK tanácsi rendelet (HL 1994. L 11., 1. o.;
                  magyar nyelvű különkiadás 17. fejezet, 1. kötet, 146. o.) (helyébe lépett a közösségi védjegyről szóló, 2009. február 26‑i
                  207/2009/EK tanácsi rendelet [HL L 78, 1. o.]) 8. cikkének (5) bekezdése alapján benyújtott felszólalást elutasította, és
                  az ugyanezen szövegváltozat 8. cikke (1) bekezdésének b) pontja alapján tett felszólalásnak részben helyt adott.
               
            
         
               A fellebbezési tanács határozata:
            
            
               A fellebbezési tanács a fellebbezésnek részben helyt adott.
            
         
      Rendelkező rész
      1)         A Törvényszék a keresetet elutasítja.
      2)         A Törvényszék az Amen Corner, SA‑t kötelezi a költségek viselésére.